cyanic-selkie/wikianc huggingface dataset:
עמר דיאב
ביוגרפיה
בשנת 1968, בגיל שש, לרגל יום המהפכה, 23 ביולי, שר עמר דיאב את ההמנון המצרי בתחנת הרדיו המקומית של פורט סעיד והרשים את מושל העיר, שהעניק לו גיטרה כפרס. דיאב נסע מאוחר יותר באוטובוס לקהיר כדי להירשם ללימודי מוזיקה באקדמיה לאמנות של אוניברסיטת קהיר. הוא למד נגינה בעיקר בפסנתר ובעוד. בהיותו בעל מראה כובש וקול ערב, שליטה מצוינת בתנועות הגוף, לבוש בחולצות משי, הוא נתגלה במהרה כאחד הכישרונות המבטיחים של תעשיית המוזיקה המצרית. בשנת 1986 סיים את לימודיו עם תואר ראשון במוזיקה ערבית. האלבום הראשון שלו בשנת 1983 נקרא "יא טריק" (يا طريق – הו, דרך!). בשנת 1990 הוא שר בערבית, בצרפתית ובאנגלית בטקס פתיחת משחקי הספורט האפריקאיים, ששודר בלוויין בכל העולם הערבי וב-CNN.
דיאב שיחק בכמה סרטים מצריים כמו "צ'חכּ ולעבּ וג'ד וחֻבּ ("ضحك ولعب وجد وحب"ׂ) "צחוק ומשחקים, רצינות ואהבה" 1993) לצדם של יוסרה ועומר שריף, "العفاريت" (אל-עפארית - "הרוחות") (1989) לצד מדיחה כאמל, וגילם את התפקיד הראשי ב- "Ice Cream with Gleam " (ايس كريم في جليم) (גלידה עם ניצוץ) (1992) יחד עם אשרף עבד אל-באקי וסימון פיליפ כאמל.
עמר דיאב התפרסם גם באירופה - בגרמניה, ספרד, פורטוגל וכו'. בשנות ה-1980 היה לאחד הכוכבים הצעירים בזירת מוזיקת "שעבי".החל משנות ה-90 של המאה ה-20 אימץ לעצמו סגנון חדש, מוזיקת ה"ג'יל" והסגנון המוכר במצרים כ"ים תיכוני" ושהתקבל בהצלחה גם במועדוני הדיסקו-פופ באירופה. לפעמים שיריו הזכירו את המוזיקה של ג'יפסי קינגס ושל גלוריה אסטפן.
בשנת 1996 זכה בשלושה פרסים של רשת הטלוויזיה הערבית ART -על השיר הטוב ביותר, סרטון הווידאו המוזיקלי הטוב ביותר וכזמר השנה. בהצלחה המסחררת זכה בשנת 1996 שירו "נור אל-עין" (نور العين אור עיני) עם הפזמון "יא חביבי" שכבש לבם של קהלים רחבים לא רק במזרח התיכון אלא גם בהודו, דרום אפריקה, ספרד ודרום אמריקה (שם היה מפורסם הדואט שלו עם הזמרת הקולומביאנית ממוצא לבנוני שאקירה בשיר "אוחוס אסי" Ojos así). שיר זה הביא לו זכיית דיסק פלטינה משולש. בשנות ה-1990 הקליט האמן גם וידאו-קליפים בערוצי הטלוויזיה הפרטיים הראשונים שהתחילו לפעול בארצות ערב.
ב-6 במאי 1998 קיבל את פרס המוזיקה העולמי מידי נסיך מונקו, אלברט השני, יחד עם סלין דיון, מריה קארי ואחרים. באותה שנה הקליט את האלבום "עוודוני" (عودوني הרגילו אותי) שזכה גם כן בהצלחת ענק. אחד משיריו, "אנא מַהמא כְּבְּרִת צע'יר" أنا مهما كبرت صغير ככל שעליתי בגיל עדיין צעיר אני) שהוא חלק מן האלבום Best of Amr Diab הוא מחוות הוקרה לגדולי הזמר המצרי, אום כולתום, עבד אל-חלים חאפז ומוחמד עבד אל-והאב. ביולי 1999 האלבום "אמרין" (قمرين שני ירחים) הוכתר כשיא הקריירה שלו כזמר. דיאב שר בדואט עם הזמר האלג'יראי שב ח'אלד ועם היווניה אנגלה דימיטרו. סרטון הווידאו "אמרין" (Amarain) שודר בטלוויזיה. גם האלבום "Tamally Ma'ak" (תַמַלי מעאכּ (تملي معاك - "תמיד איתך") (שהווידאו-קליפ שלו הופק בצ'כיה) עורר התלהבות. בשנת 2010 אחרי ניצחון נבחרת הכדורגל הלאומית של מצרים במשחקי גביע אפריקה, הוזמן עמר דיאב לשיר בקונצרט באצטדיון של קהיר לכבוד הכדורגלנים המצרים.
בדרך כלל נמנע הזמר מלהביע דעות פוליטיות, אולם בשנות הקריירה שלו ביצע שלוש פעמים שירים בעלי מסר פוליטי. בשנת 1992 את השיר " "רָציף נִמְרָה חַמְסָה" (رصيف نمرة 5 "הרציף מספר חמש") שבו נמתחה בקורת על הפרטת החברות הציבוריות במצרים ועל הסכמי השלום עם ישראל, "אל-אודס (קודס) די ארצ'נה" ("ירושלים היא אדמתנו" -القدس دي ارضنا) כתמיכה באינתיפדת אל-אקצה נגד ישראל -והשיר הפטריוטי המצרי "واحد مننا" "ואחד מננא" ("אחד מאיתנו") (2010) שנכתב לרגל 40 שנה למותו של גמאל עבד אל נאצר.
חייו הפרטיים
עמר דיאב התחתן פעמיים. מנישואיו (1992-1989) לאשתו הראשונה, שרין רידא, נולדה לו בשנת 1990 ילדה, נור. מנישואיו השניים, עם אשה סעודית, זינה מוחמד אשור, נולדו לו שלושה ילדים: התאומים (בת ובן) קנזי ועבדאללה, ובת נוספת בשם ז'אנה.
בוב גוד
ביוגרפיה
גוד נולד בפנסילבניה והתגורר בילדותו בניו ג'רזי עד שעבר עם משפחתו ללינצ'בורג שבווירג'יניה כאשר היה בן תשע, גוד היה למדה באקדמיה הנוצרית ליברטי , בית ספר פרטי-נוצרי, בבית הספר היה חבר בקבוצת ההיאבקות ואף קיבל מלגה חלקית בזכות השתתפותו בקבוצה. את התואר הראשון שלו במדעים פיננסים ואת התואר השני שלו במנהל עסקים עשה גוד באוניברסיטת ליברטי שגם היא שוכנת בלינצ'בורג.
גוד היה חבר במועצת הפיקוח של מחוז קמפטבל מ-2016 עד 2019, במהלך כהונתו כמקפח קידם גוד אידולוגיות שמרניות, שהתבטאו בין היתר בהצבעתו לגנות את החלטת בית המשפט העליון האמריקאי בהכרה בזכות החוקתית לנישואין חד מיניים, ההחלטה שכונתה בתקשורת כ"פסק דין אברגפל נגד הודג'ס" ונחשבה אבן דרך במחלוקת על זכויות להט"ב בארצות הברית, בנוסף לכך הוא קרא לאספה הכללית של וירג'יניה לקדם חקיקה שתגביל את השימוש בשירותים של טרנסג'נדרים.
בבחירות שנערכו ב-2020 התמודד גוד מול חבר הקונגרס המכהן מטעם המחוז, דנוור ריגלמן, גוד ניצח את ריגלמן וגרף כ-58% מהקולות. במהלך הקמפיין מתח גוד ביקורת על ריגלמן על כך שחיתן שניים מעוזריו ההומוסקסואלים ובשל אי-קידום ערכים שמרניים וקיום החתונה העריכו פרשנים הפסיד ריגלמן לגוד.
במהלך הקמפיין שלו ספג גוד ביקורת רבה, עיתנואים אמריקאים רבים טענו כי המצע שלו הוא "מצע בעל אופי ימני רדיקלי" ובתקשורת הליברלית הוא ספג ביקורת על ההתנגדות החריפה שלו לנישואין חד-מיניים ומדיניות ההגירה הקשוחה שהציע, בנוסף לכך גוד קרא לבטל את חוק הגנת החולה וטיפול בר השגה (הידוע גם כ"אובמה-קר"), עמדות נוספות שלו בנושאי בריאות התבטאו בכך שבזמן התפרצות נגיף הקורונה בארצות הברית הוא החליט לא ללבוש את מסכת הפנים ואף עודד אי-לבישת אמצעי הגנה מפני הנגיף, גוד נימק את מעשיו בכך ש"חבישת מסכת פנים עלולה להזיק", בבחירות שנערכו ב-3 בנובמבר 2020 ניצח גוד את המועמד הדמוקרטי, קמרון ווב.
לאחר בחירתו לקונגרס ה-117 של ארצות הברית השתתף גוד במחאה שנערכה בוושינגטון, במחאה מחו תומכיו של הנשיא המכהן, טראמפ על דחיות העתירות שהגיש טראמפ וצוותו לאחר תבוסתו בבחירות לנשיאות למועמד הדמוקרטי, ג'ו ביידן. במהלך העצרת קידם גוד את תאוריית הקשר בה נטען כי הדמוקרטים ביצעו מזימה רחבת היקף על מנת להביס את הנשיא הטראמפ באמצעים לא כשרים.
חיים אישיים
לגוד ולאשתו, טרייסי יש שלושה ילדים.
סקוט פורטר
מתיו סקוט פורטר (באנגלית: Matthew Scott Porter; נולד ב-14 ביולי 1979) הוא שחקן קולנוע וטלוויזיה, זמר ומדבב אמריקאי. הידוע בתפקידו כג'ייסון סטריט בדרמת הטלוויזיה "אורות ליל שישי".
פורטר לוהק עם אליסון מישלקה וונסה הדג'נס בסרט "בנדסלאם" משנת 2009. הוא ביצע את השיר "העמד פנים", שמופיע בפסקול "בנדסלאם". בשנת 2010 שיחק בתפקיד החוקר משרד עורכי הדין בלייק קלמר בדרמת הטלוויזיה "האישה הטובה".
הוא כיכב בתפקיד ג'ורג' טאקר בסדרת הדרמה הקומית חשיפה לדרום.
ביוגרפיה
פורטר נולד באומהה, נברסקה ולמד בבית הספר התיכון לייק האוול בווינטר פארק, פלורידה. הוא סיים את לימודיו בשנת 1997. הוא למד באוניברסיטת מרכז פלורידה.
קריירה
לפני שהצטרף לקאסט של "אורות ליל שישי", פורטר גילם את מתיו בקאסט המקורי באוף ברודוויי במחזה "Altar Boyz" בשנת 2004.
בשנת 2006 הוא שיחק זמנית באופרת הסבון "As the World Turns", תפקיד שבוצע במקור על ידי זאק רוריג. בשנה שלאחר מכן שיחק בתפקיד קולין תומפסון, בסרט מילים ולחן.
יעקב רוזנטל (תל אביב)
הרב יעקב רוזנטל (כסלו ה'תרס"ו, דצמבר 1905 – כ"ז באלול ה'תשנ"ה, 22 בספטמבר 1995), היה אב"ד בתל אביב, רב שכונת הירקון-הצפון ורב בית הכנסת הגדול בצפון תל אביב.
סקוט פורטר
קריירה
פורטר גילם גם את הדמות רקס בסרט משנת Speed Racer" 2008", שבוים ונכתב על ידי האחיות וצ'אוסקי. הוא שיחק בסרט "ליל הבכורה" בשנת 2009. באותה שנה הוא שיחק לצד אלקסיס בלדל בסרט הקומדיה הרומנטי "הבחור הטוב", שהוקרן בבכורה בפסטיבל הסרטים טרייבקה.
יעקב רוזנטל (תל אביב)
ביוגרפיה
נולד בעיר קויל שבפולין, למאטיל ולר' שמואל רוזנטל, סוחר עצים תורני. בשנת ה'תרפ"ג, 1923, עלה בגפו לארץ-ישראל. בירושלים התוודע לרב זרח ראובן ברוורמן, למד בישיבתו שבמאה שערים כחמש שנים וראה בו את רבו המובהק. בשנת ה'תרפ"ט, 1929, נישא לדבורה, בתו של הרב ראובן משה צ'רנוצקי מוילנה, ושפרה בת הרב שלמה גודל, רבה של וורניאן פלך וילנה. לאחר נישואיו עבר להתגורר בתל אביב מקום מגוריו של חמיו, והחל ללמד כר"מ בישיבה לצעירים אור זורח ביפו.
סקוט פורטר
קריירה
בשנת 2010 הצטרף פורטר לדרמת הטלוויזיה האישה הטובה בתפקיד בלייק, חוקר משרד עורכי דין. באות שנה, הוא כיכב גם בפיילוט של סדרת הטלוויזיה "Nomads", אך הסדרה בוטלה. אתר האינטרנט "BuddyTV" דירג אותו במקום ה-10 ברשימת "100 הגברים הכי סקסיים של 2010" בטלוויזיה ובמקום ה-34 בשנת 2011.
בשנת 2011 הוא גילם עורך דין בסדרת הדרמה הרפואית חשיפה לדרום לצד רייצ'ל בילסון.
יעקב רוזנטל (תל אביב)
ביוגרפיה
בהמלצת הרבנים הראשיים לתל אביב, הרב שלמה הכהן אהרונסון והרב בן-ציון מאיר חי עוזיאל, התמנה הרב רוזנטל בשנת ה'תרצ"ב, 1932, כרב שכונת "אגודת יושבי אוהלים וצריפים" בצפון תל אביב, בסמוך לירקון, לימים, שכונת הירקון-הצפון. באותה שנה נבנה בית הכנסת האזורי ברחוב דיזנגוף 314-312, בו כיהן הרב רוזנטל כרב שישים ושתיים שנה. כך תיאר ראש הקהילה ומייסדה, בנימין אפרתי, את השתלשלות האירועים:
סקוט פורטר
קריירה
בשנת 2013, הופיע לראשונה בעונה השנייה של סדרת משחקי הווידאו הפופולרית "המתים המהלכים" בתפקיד לוק, אחת הדמויות הראשיות בסדרה ובעוד כמה משחקי ווידאו.
יעקב רוזנטל (תל אביב)
ביוגרפיה
בשנת ה'תש"ד, 1944, התמנה דיין בבית הדין הרבני; בשנת ה'תש"י, 1950, התמנה לדיין ב"בית דין מיוחד על יד הרבנות הראשית לישראל לעיר יפו המשוחררת", בהרכב של האב"ד הרב יהושע מנחם אהרנברג. בשנת ה'תשכ"ו, 1966, התמנה לאב"ד בתל אביב, תפקיד אותו מילא כעשרים שנה.
סקוט פורטר
קריירה
בשנת 2020 לוהק לתפקיד ראשי בסדרת הדרמה ג'יני וג'ורג'יה המשודרת בנטפליקס. הוא מגלם את דמותו של ראש העיר.
יעקב רוזנטל (תל אביב)
עמדותיו והשקפתו
בחודש תשרי ה'תשכ"ז, 1967, חתם הרב רוזנטל על קול קורא יחד עם חשובי הרבנים והדיינים על איסור ניתוחי מתים "אלא באופן של פיקוח נפש מיידי ובהסכמה לכל מקרה של רב מובהק המוסמך לכך". בחודש אלול ה'תשכ"ז, לאחר מלחמת ששת הימים חתם הרב על כרוז האוסר: "להיכנס לכל שטח הר הבית". בחודש כסלו ה'תשל"ב, 1972, חתם הרב על פסק דין האוסר גיוס בנות.
סקוט פורטר
חיים אישיים
באפריל 2013 התחתן פורטר עם המלהקת קלסי מייפילד, לשעבר מעודדת באוניברסיטת טקסס באוסטין אותה פגש על הסט של "אורות שישי בערב". אחד השושבינים שלו היה התסריטאי והבמאי ג'יימי לינדן, חבר מזמן לימודיו בתיכון. במאי 2015, מייפילד ילדה את בנם, מקוי לי. בתם קלובר אש נולדה באוגוסט 2017.
פורטר הוא חובב ספרי קומיקס ונבחן בכמה תפקידים של גיבורי קומיקס. הוא גם מעריץ של HeroClix.
יעקב רוזנטל (תל אביב)
עמדותיו והשקפתו
כחלוץ רבני בעיר העברית החדשה, הניח הרב רוזנטל יסודות הנהגה רבנית וקהילתית כלל-ישראלית, של יהדות אורתודוקסית בתל אביב, ביניהם: קירוב משפחות שאינן שומרות מצוות; טקסי בר-מצווה למשפחות שאינן שומרות שבת וניסוח פשרות יצירתיות בין מתפללי נוסח אשכנז ונוסח ספרד. ככלל, הנהגתו הייתה בימין מקרבת, שיחו ושיגו בצניעות, בנועם ובחן.
במלחמת העצמאות התיר לפועלים הסלוניקאים, כולם שומרי שבת, לפרוק נשק מאנייה שעגנה בנמל. אחד הפועלים, אפרים ברוך, נזכר: "הוא התבונן בפועלי הנמל בחיוך רחב, ואמר להם 'איפה בגדי העבודה תביאו לי מייד חולצה ומכנסיים, שאוכל לעזור לכם'". לאחר שנתן את ההיתר, סייע הרב בעצמו לפרוק את הנשק.
פעילות ציבורית
הרב רוזנטל היה שותף פעיל בהקמת מסגרות חינוך דתי בתל אביב: סייע בהקמת מסגרת תורנית לנוער בתוך בית הכנסת; סייע בייסוד בית הספר לבנות מזרחי בצפון תל אביב, שימש בו 'נשיא ועד ההורים' ועודד את הקמת הישיבה התיכונית בעיר.
בפרוץ מאורעות תרצ"ו והגעת פליטים רבים לשכונה, ייסד הרב רוזנטל עם רעייתו הרבנית "אגודת נשים לעזרה סוציאלית וגמילות חסד". האגודה שיכנה חסרי בית בבית הכנסת וסיפקה להם מצרכים חיוניים. פעילות זו נמשכה באמצעות ארגון גמ"ח קהילתי של מתן בסתר, הלוואות וסיוע סוציאלי.
הרב רוזנטל נמנה עם מזהירי שבת ובנועם אישיותו הפעיל את השפעתו למניעת חילולי שבת בעיר. פעולות אלו החלו כבר בשנות ה-30 סביב אירועי יריד המזרח בנמל תל אביב ועד השתדלותו לסגירת בתי קולנוע בכרך הסואן בערוב ימיו.
בתקופת תנועת המרי העברי, הסתתר מנחם בגין מפקד האצ"ל מהשלטון המנדטורי תחת שם הכיסוי: ישראל ססובר. בין השנים 1947-1945 התגורר במחתרת ברחוב יהושע בן-נון בתל אביב. בתקופה זו הרבה לפקוד את בית הכנסת ״שלום״ שבשכונת הצפון. בספרו המרד מתאר בגין את הרב רוזנטל: ״רב השכונה, תלמיד חכם, בעל שתי עינים בוערות כגחלים״. לימים, לאחר עלותו לכס ראש ממשלת ישראל, שב בגין לבית הכנסת, הפעם במסגרת ביקור רשמי, ובנאומו אמר בין היתר:.
הוקרה
בשנת ה'תשמ"ג, 1983, במלאת יובל שנים לעלותו לכס הרבנות ולייסוד בית הכנסת, התעטר הרב בפרס "לכבודה של תורה", ע"ש הרב איסר יהודה אונטרמן, מטעם המועצה הדתית בתל אביב יפו. באותה שנה קיבל הרב רוזנטל את אות יקיר העיר תל אביב-יפו כ"רבה של צפון תל אביב וממקימי החינוך הדתי שם".
לכבוד אירועי היובל התפרסם מאמר בעיתון דבר:
צאצאיו
לרב והרבנית רוזנטל נולדו ארבע בנות:
יחסי דרום אפריקה–סין
יחסי דרום אפריקה–סין הם יחסי החוץ בין הרפובליקה העממית של סין ורפובליקת דרום אפריקה.
סחר
בשנת 2009 מחזור הסחר בין המדינות הסתכם בכ-118 מיליארד ראנד, ובשנת 2014 הוא הסתכם כבר ב-261 מיליארד ראנד. מאז 1998 פתחה סין כ-80 חברות בדרום אפריקה, והשקיעה 83 מיליארד ראנד בכלכלה של דרום אפריקה. השקעות דרום אפריקה בכלכלה הסינית באותה התקופה הסתכמו ב-9.7 מיליארד ראנד.
ספרטק טמבוב
מועדון הכדורגל ספרטק טמבוב (ברוסית: Футбольный Клуб «Спартак» Тамбов) היה מועדון כדורגל מקצועני סובייטי-רוסי מהעיר טמבוב שהתקיים תחילה בשנים 1960–2013 והשתתף בליגה הסובייטית הראשונה ובליגה הרוסית השנייה. בקיץ 2022 הוקם מחדש ביוזמת ממשלת מחוז טמבוב.
המועדון התמודד בליגת המשנה הסובייטית בשנים 1960–1962, אך מאז 1963 ועד לפירוקה ייצגה את העיר טמבוב בליגה השנייה בברית המועצות ובליגת הכדורגל המקצוענית של רוסיה.
היסטוריה
ספרטק טמבוב הוקמה בשנת 1960 והורכבה ממיטב שחקני הכדורגל של מחוז טמבוב ובמשך 11 העונות הבאות ספרטק ייצגה את המחוז בשנים 1960–1970 בליגה הסובייטית השנייה. ברם לא הצליחה להגיע להישגים משמעותיים ובשנת 1971 נערך ארגון מחדש והקבוצה הועברה לבעלות מפעל "רבטרוד".
בשנות ה-80 המועדון הוקם מחדש כקבוצת "ספרטק" ותחת שם זה התמודד בתחרויות המקצועניות עד לפירוקו בשנת 2013. בשנת 1996 הקבוצה זכתה באליפות המחוז של ליגת הכדורגל החובבנית של רוסיה ומאז 1997 התמודד בליגת הכדורגל המקצוענית של רוסיה.
דאנגנון סוויפטס
דאנגנון סוויפטס (אנגלית: Dungannon Swifts F.C) הוא מועדון כדורגל צפון אירי, המשחק בעיר דאנגנון במחוז טיירון בצפון אירלנד. המועדון משחק בליגת העל הצפון אירית.
היסטוריה
המועדון נוסד בשנת 1949, ושיחק בליגה אזורית עד שנת 1972. עת עלה לליגה השלישית של צפון אירלנד. בעונת 1976/1977 הגיע לשמינית גמר הגביע הצפון אירי והפסיד לקבוצת קרוסאדרס. בעונות 1977/1978, 1982/1983 הגיע לשמינית גמר הגביע והפסיד לקבוצת ארדס. בעונות 1985/1986, 1989/1990, 1991/1992 הגיע לשמינית גמר הגביע והפסיד לקבוצות צ'ימיני קורנר, ניורי טאון ופורטאדאון בהתאמה. בעונות 1988/1989, 1996/1997 הגיע לשמינית גמר גביע הליגה הצפון אירית והפסיד לקבוצות בנגור וגלנטורן בהתאמה.
המועדון משחק ברציפות בליגת העל הצפון אירית מעונת 2003/2004. בעונות 2004/2005, 2005/2006, 2006/2007 הגיע לרבע גמר גביע הליגה והפסיד לקבוצת לינפילד. בעונת 2006/2007 הגיע בפעם הראשונה לגמר הגביע הצפון אירי והפסיד לקבוצת לינפילד. בעונת 2007/2008 הגיע לרבע גמר גביע הליגה והפסיד לקבוצת גלנטורן. בעונת 2008/2009 הגיע לשמינית גמר גביע הליגה והפסיד לקבוצת לינפילד. בעונת 2009/2010 הגיע לחצי גמר גביע הליגה והפסיד לקבוצת קולריין. בעונות 2010/2011, 2011/2012 הגיע לשמינית גמר גביע הליגה והפסיד לקבוצות גלנטורן וקליפטונוויל בהתאמה. בעונת 2011/2012 הגיע לחצי גמר הגביע הצפון אירי והפסיד לקבוצת קרוסאדרס. בעונת 2013/2014 הגיע לרבע גמר הגביע הצפון אירי ולשמינית גמר גביע הליגה והפסיד לקבוצות באלמינה יונייטד וארדס בהתאמה.
קרלוטה בריאנצה
קרלוטה בריאנצה (באיטלקית: Carlotta Brianza; 1867 – 1930) הייתה פרימה בלרינה איטלקייה, שרקדה בלה סקאלה במילאנו ואחר כך בתיאטרון מריאינסקי בסנקט פטרבורג, רוסיה.
ביוגרפיה
בריאנצה נולדה במילאנו ולמדה בבית הספר לבלט של לה סקאלה אצל קארלו בלאזיס עם סיום לימודיה החלה לרקוד בלהקה כפרימה בלרינה ב"אקסצלסיור" של לואיג'י מאנזוטי. היא יצאה לסיור הופעות בארצות הברית עם הבלט ב-1883 ורקדה אותו בסנקט פטרבורג ב-1887. הודות לפופולריות שלה שם, הוזמנה לעבוד בתיאטרון מריאינסקי, שם רקדה עם אנריקו צ'קטי ב"הצבעוני של הארלם" מאת לב איבאנוב בשנת 1889. ב-15 בינואר 1890, רקדה את "אורורה" בהצגת הבכורה של היפהפייה הנרדמת של מריוס פטיפה. היא המשיכה בקריירת הריקוד שלה בווינה, איטליה, פריז ולונדון, לפני שחרה לפריז, שם לימדה עד לפרישתה. ב-1921 שלף אותה סרגיי דיאגילב מפרישתה לרקוד ב"יפהפייה הנרדמת"
קרלוטה בריאנצה מתה בפריז ב-1930
הופעות חשובות
בין הופעותיה החשובות של בריאנצה:
הרמן פרל
הרמן פרל (בגרמנית: Hermann Prell; 29 באפריל 1854 – 18 במאי 1922) היה פסל גרמני, צייר היסטורי ומונומנטלי ופרופסור באקדמיה לאמנויות יפות דרזדן.
קורות חייו
פרל היה בנם של סוחר המשי והמתרגם אדוארד פרל-ארקנס (1814–1898) ואשתו (לבית קרופ). מכיוון שהאב התנגד לרצונו של הבן להיות צייר, פרל ניסה לשנות את דעתו בבקשת עצת מומחה. לשם כך הוא שלח טיוטת ציור לוילהלם פון קולבאך, המומחה לאמנות המוביל באותה עת, וביקש ממנו להעריך אם יש לו מספיק כישרון למקצוע זה.
יחסי אזרבייג'ן–טורקיה
מלחמת נגורנו קרבאך
מאז פתיחת המלחמה תמכה טורקיה באזרבייג'ן במלואה, במיוחד עם נשיא אזרבייג'ן אבולפז אלצ'יבי. לאחר המעבר של מחוז קלבאג'אר בשליטה הארמנית, כוחות טורקיים עשו בישיבת חירום של מועצת הביטחון של האו"ם ב-6 באפריל. אולם מועצת הביטחון דחתה את הנוסח שהציעה טורקיה "תוקפנות ארמנית נגד הרפובליקה הריבונית של אזרבייג'ן." ההחלטה המאומצת רק הביעה דאגה רצינית "מהסלמת מעשים עוינים בסכסוך נגורנו קרבאך" ולא דיברה על התוקפנות של ארמניה. במאי 1992 תקפו כוחות חמושים ארמנים את נחצ'יבאן, נוצר מצב בו טורקיה יכלה להתערב במלחמה. בשנת 1993, טורקיה חסמה באופן חד צדדי את הגבול הארמני-טורקי, תוך שהיא מציינת את הכיבוש של אזורים באזרבייג'ן על ידי חיילים ארמנים. ממשלת טורקיה מבטיחה לפתוח את הגבול, בתנאי שארמניה תפסיק לחפש הכרה בינלאומית ברצח העם הארמני ותסיג את כוחותיה מאזור הסכסוך בנגורנו קרבאך.
הרמן פרל
קורות חייו
האחרון כתב תשובה מפורטת לאב, כך שנעתר לבקשת בנו. לכן פרל עזב את בית הספר והחל ללמוד באקדמיה לאמנות בדרזדן בהנהגת תיאודור גרוס בגיל 16, לפני שעבר לקרל גוסוב באקדמיה בברלין בשנת 1876. ארנולד בוקלין, וגם מקס קלינגר, שהיו כמעט באותו גיל, היו המודל לחיקוי שלו.
יחסי אזרבייג'ן–טורקיה
באקו - טביליסי - ג'ייהאן
הפתיחה הגדולה הרשמית של כל הצינור התקיימה ב-13 ביולי 2006 בג'ייהאן. זוהי צנרת הנפט הראשונה בחבר המדינות שהונחה עוקפת את רוסיה ובהשתתפות ישירה של ארצות הברית והממלכה המאוחדת. עם תחילת עבודתה, מאזן הכוחות הגאו-פוליטיות באזור העצום המכסה את מרכז אסיה, הקווקז והים הכספי השתנה שוב. היקפי נפט משמעותיים שיכולים להיות מועברים בשטחה של רוסיה דרך צינור הנפט הקיים באקו-נובורוסייסק, מועברים עוקפים את רוסיה, מה שמקטין את השפעתו באזור.
הרמן פרל
קורות חייו
בין 1879 ל-1881 הוא שהה ברומא ואז חזר לברלין. לאחר שלמד באקדמיה לאמנות בברלין, הוא מונה לפרופסור באקדמיה לאמנות בדרזדן בשנת 1892. ב-1893 או 1894 הוא קיבל מדליית זהב גדולה בתערוכת האמנות הגדולה בברלין. כמו כן הוענק לו תואר אצילות.
יחסי אזרבייג'ן–טורקיה
צינור הגז הדרום-קווקזי
ב-25 במרץ 2007 התקיים הפתיחה הגדולה של צינור הדלק באקו-טביליסי-ארזורום, אליו הגיעו ראשי אזרבייג'ן, גאורגיה וטורקיה.
קוסטא דחיותא
קוּסְטָא דְּחַיּוּתָא דְּלִבָּא (בתרגום מארמית: מידת החיים של הלב) או בקיצור קוסטא דחיותא, הוא ביטוי של מיסטיקה יהודית, המתאר חלק קטן של הנשמה, שנותרת בגוף בזמן השינה. רק בזכות חלק קטן זה של נשמה, האדם יכול להקיץ בבוקר משנתו.
יחסי אזרבייג'ן–טורקיה
נבוקו
נבוקו הוא צינור גז מתוכנן באורך של 3300 ק"מ מטורקמניסטן ואזרבייג'ן למדינות האיחוד האירופי, בעיקר אוסטריה וגרמניה. כושר התכנון הוא 26–32 מיליארד קוב מעוקב לשנה. העלות המשוערת של הפרויקט היא 7.9 מיליארד אירו. הכנת הפרויקט בעיצומה מאז 2002. הבנייה תוכננה להתחיל בשנת 2011 ולהסתיים עד שנת 2014. רוב הצינור יעבור דרך טורקיה.
הרמן פרל
קורות חייו
ב-1 בנובמבר 1886 הוא התחתן עם הציירת סופי שטמר.
קוסטא דחיותא
מקור הביטוי בספר הזוהר, ולאחר מכן עבר התפתחות בתנועת החסידות להיבטים רחבים יותר, המקבילים בין השינה לבין מצבו הקשה של עם ישראל. היכולת של גוף האדם להקיץ מהשינה, והגאולה הצפויה לעם ישראל - תלויים ב"קוסטא דחיותא", שבמישור הלאומי הוא האמונה של עם ישראל.
יחסי אזרבייג'ן–טורקיה
רכבת באקו - טביליסי - קארס
רכבת באקו - טביליסי - קארס היא מסדרון תחבורה שיחבר בין רשתות הרכבת של אזרבייג'ן, גאורגיה וטורקיה. זמן משוער להשלמת הבנייה - 2011. הפרויקט החל בשנת 2007. ב-7 בפברואר 2007, גאורגיה, אזרבייג'ן וטורקיה חתמו על הסכם בין ממשלתי להקמת מסדרון רכבת. במסגרתה, אמור היה להקים קו רכבת מתחנת אחלכלכי שבגאורגיה לתחנת הרכבת בעיר קארס באורך של 98 ק"מ, מתוכם 68 ק"מ בשטחה של טורקיה, 30 ק"מ לעומת זאת נמצאות בשטח גאורגיה. ב-30 באוקטובר 2017 נערך טקס הפתיחה הרשמי של מסילת הרכבת באקו - טביליסי - קארס, בה השתתפו אילהם אלייב, רג'פ טייפ ארדואן וג'ורג'י קיבריקשווילי.
TANAP
פרויקט TANAP צופה ב-17 בנובמבר 2011 בפורום השלישי לאנרגיה וכלכלה של הים השחור באיסטנבול. ב-26 בדצמבר 2011 נחתם מזכר הבנות בין טורקיה לאזרבייג'ן, קונסורציום להקמה ותפעול צינור הגז.
הרמן פרל
קורות חייו
פרל פרש לגמלאות בשנת 1914.
קוסטא דחיותא
המקור בספר הזוהר
הביטוי מופיע לראשונה בספר הזוהר
התפיסה המקובלת במיסטיקה היהודית היא שהנשמה היא מעין יחידה רוחנית בפני עצמה, ובשעת השינה מתנתקת מהגוף ומופקדת בידי האל, וחוזרת לגוף בסיום השינה. "קוסטא דחיותא דלבא" הוא מידת החיים המינימלית - חלק קטן מהנשמה, שבזכותה הגוף מתקיים בזמן השינה, למרות שרוב הנשמה נטשה אותו.
הרמן פרל
קורות חייו
משנת 1897, הסטודיו והדירה שלו היו ממוקמים בווילה על גדות האלבה עד שנת 1902. בנו היה הזואולוג היינריך פרל (1888–1962). אחיו היה צייר הנוף ולטר פרל (1857–1936).
יחסי אזרבייג'ן–טורקיה
TANAP
TANAP הוא חלק ממסדרון הגז הדרומי, שיחבר לצינור הטרנס-אדריאטי. הצינור עובר מהגבול הגאורגי-טורקי לצד המערבי של טורקיה. מתוכנן כי סניף אחד יעבור מטורקיה ליוון, ומשם לאלבניה ולנקודה הסופית הנמצאת באיטליה. הפרויקט מספק הובלת גז משדה דניז אזאז'רזי. צינור הגז מתחיל מסוף סנגאצ'ל שבאזרבייג'ן. כושר הצינור המתוכנן במקור הוא 16 מיליארד קוב גז. שישה מיליארד מ"ק יועברו לטורקיה והשאר לאירופה. עד 2018 יגיע הגז לטורקיה, ובשנת 2020, לאחר סיום הקמת צינור הגז הטרנס-אדריבי (TAP), יגיע גז לאירופה. בעלי המניות בפרויקט הם SOCAR (58 אחוז) בוטאס (30 אחוז), BP (12 אחוזים).
קוסטא דחיותא
בתנועת החסידות
רבי אברהם יהושע השיל מאפטא (ה"אוהב ישראל") הרחיב את המשמעות מנשמה של אדם למושג השכינה. כשם שהנשמה יוצאת מגוף האדם בשינה, כך השכינה הסתלקה מהעולם בגלל ה"רשעים" שהקימו את מגדל בבל ואשר גרמו להמבול. כשם שלגוף נדרש "קוסטא דחיותא דלבא" כדי להתקיים בכל זאת בזמן השינה - כך מצוות שקיים יעקב, בהן מצוות יישוב הארץ הביאו ניצוצות קודש לעולם - וזה בבחינת "קוסטא דחיותא".
הרב שמחה בונים מפשיסחה מקביל בין החטאים לבין השינה (או המוות), וההתגברות על החטאים ויכולת להגיע לגאולה ולתחיית המתים היא כמו התגברות על השינה - בזכות "קוסטא דחיותא" שיש לכל אדם בישראל.
רבי יהודה אריה ליב אלתר (ה"שפת אמת") התייחס לחודש ניסן שהוא "ראש חדשים" (שמות י"ב, ב'), הוא החודש שבו מתחדש העולם ובו התרחשו בריאת העולם ויציאת מצרים, ולכן חודש ניסן הוא בכוח שמאיר את כל חודשי השנה, כשם ש"קוסטא דחיותא" היא מקור החיים לגוף בשינה. לשם כך הוא משתמש בדמיון בין המלים "שנה" ו"שינה".
רבי ישראל הופשטיין מקוז'ניץ (המגיד מקוז'ניץ) מרחיב את הנושא לעם ישראל כולו. איך יעשה אלוהים נס גדול לרומם קרן ישראל מכל צרותיהם ? הגאולה ותחיית המתים יתקיימו בזכות "קוסטא דחיותא" לאומי של עם ישראל - שארית חיות שתהווה בסיס לתחיית העם, כשם שחזרת הנשמה לגוף בסוף השינה מתקיימת בזכות "קוסטא דחיותא" של הגוף.
הרמן פרל
קורות חייו
החשיבות העיקרית של פרל נעוצה בתחום הציור המונומנטלי, שכן תחושת האפקט הדקורטיבי המפונפן שלו, פרסם אותו במיוחד. בהתבסס על מחקרים, הסתמך פרל על סגנון אידיאלי המבוסס על צורות הרנסאנס, שכיוונו להשפעה נטורליסטית. בהרכב הכללי של ציוריו השתדל פרל להתעלם מהמחסום בסגנון הבארוק ולתת למבקר את התחושה של מרחב דרך פתחים פיקטיביים.
יחסי אזרבייג'ן–טורקיה
TANAP
ב-12 ביוני 2018, במחוז טורקיה אסקישהיר, נפתח צינור הגז הטרנס-אנטולי בתחנת המדחס. נשיאי אזרבייג'ן וטורקיה השיקו את צינור הגז.
STAR
ב-19 באוקטובר 2018 בעיר הטורקית איזמיר, הייתה טקס פתיחת בית הזיקוק STAR בבעלות חברת הנפט הממלכתית אזרבייג'ן SOCAR.
הרמן פרל
קורות חייו
בפברואר 1945 נשרפו רבים מציוריו בבניין משרד החוץ בברלין, כמו גם תיאוריו מהמיתולוגיה היוונית בחדר המדרגות של האלברטינום ובאולם הנשפים של העירייה החדשה במהלך הפצצות האוויריות על דרזדן.
אופטיקה פיזיקלית
אופטיקה פיזיקלית (או אופטיקת גלים) היא ענף באופטיקה שעוסק בתופעות כמו התאבכות, עקיפה וקיטוב וכן תופעות גליות נוספות שלא יכולות להיות מוסברות במסגרת קירוב הקרניים של האופטיקה הגאומטרית. לרוב לא כוללים בתחום זה תופעות כמו רעש קוונטי בתקשורת אופטית.
קירוב האופטיקה הפיזיקלית
אופטיקה פיזיקלית הוא גם שם של קירוב בו נעשה שימוש תכוף באופטיקה, הנדסת חשמל ופיזיקה יישומית. בהקשר הזה, מדובר על קירוב שנמצא בין אופטיקה גאומטרית, שלא מתחשבת כלל בתכונות הגליות של האור, לבין תיאור גלי מלא בעזרת אלקטרומגנטיות, שהיא תורה מדויקת ולא מקורבת. משמעות המילה "פיזיקלית" היא שקירוב נכון יותר מבחינה פיזיקלית מאשר התיאור הגאומטרי או תיאור הקרניים, ולא שזוהי תורה פיזיקלית מדויקת.
קירוב זה בנוי כך שתחילה יש להשתמש באופטיקה גאומטרית כדי להעריך את השדה על משטח, ואז לבצע אינטגרציה של השדה על פני המשטח כדי לחשב את השדה המוחזר/מועבר. קירוב זה מזכיר את קירוב בורן בכך שפרטי הבעיה מטופלים כהפרעה.
באופטיקה, זו דרך סטנדרטית להעריך אפקטים של עקיפה. בתחום תדרי הרדיו נעשה שימוש בקירוב זה כדי להעריך תופעות שמזכירות תופעות אופטיות. הקירוב מקרב בצורה טובה תופעות של התאבכות, עקיפה וקיטוב, אבל לא מתאר את התלות של העקיפה בקיטוב. מכיוון שקירוב זה מתאים יותר לתדרים גבוהים, הוא לרוב מדויק יותר עבור אופטיקה מאשר עבור גלי רדיו.
באופטיקה, נעשה בקירוב זה שימוש כדי לבצע אינטגרציה של שדה, שהוערך בעזרת אופטיקה גאומטרית, על פני עדשות, מראות או צמצמים כדי לקבל את השדה שעובר/חוזר.
בפיזורים ממכ"ם בדרך כלל יש לקחת את הזרם שהיה מתקבל על משטח משיק מחומר זהה לזרם בכל נקודה בחזית, כלומר, את החלק של המפזר הפונה למכ"ם ושמוקרן על ידו. הזרמים בחלקים ה"חשוכים" (בהם לא פוגעת קרינה) לא נלקחים בחשבון. השדה שמתפזר לרוב מתקבל על ידי אינטגרל על זרמים אלו. טכניקה זו שימושית עבור גופים בעלי צורה חלקה וקמורה או עבור משטחים בעלי הפסד גבוה (החזר נמוך).
הזרם או השדה שמתקבלים בעזרת אופטיקה גאומטרית לא יהיו מדויקים ליד השפות או ליד גבולות האזור החשוך, אלא אם כן יילקחו בחשבון גם תופעות העקיפה והגלים הזוחלים.
התאוריה הקלאסית של אופטיקה פיזיקלית לוקה בהערכה של פיזור שדות, מה שמוביל לירידה בדיוק. שיפור לתיאוריה, שהוצע ב-2004, נותן פתרונות מדויקים לבעיות שמערבות עקיפה של מפזרים מוליכים.
קוסטא דחיותא
בתנועת החסידות
האדמו"ר מסלונים רבי שלום נח ברזובסקי ("נתיבות שלום") מקביל בין גרעין הזרע שנמצא זמן רב באדמה, ומתחיל להירקב ובכל זאת יש בו "קוסטא דחיותא", שבזכותו הוא מתחיל לצמוח. הזרע לא יכול לצמוח בלי הריקבון שקדם לצמיחה. בכל זאת - לא ריקבון מוחלט, כי אז לא יוותר יותר "קוסטא דחיותא" והזרע לא יצמח. כך גם עם ישראל במצרים היה במצב כמו הזרע הרקוב, ורק בזכות "קוסטא דחיותא" שנותרה בעם ישראל, היא האמונה - הם זכו להיגאל. כך גם גאולת המשיח תלויה באותה אמונה היא ה"קוסטא דחיותא" שיש בעם ישראל למרות מצבו הקשה.
יחידת קדם - 101
יחידת "קדם – 101" הייתה יחידה מהגדוד הראשון של הנח"ל. פעלה ללא שם משנת 1950 עד 1953. עיקר פעילותה במתארי פשיטה ומארב מעבר לקווי האויב הירדני והמצרי. מפקד היחידה היה דב רובין. פעלה לפני ה-101 במשימות דומות. היחידה ביצעה עשרות רבות של פעולות שלא פורסמו (להוציא בודדות שפורסמו בעיתונות מעת לעת), אי הפרסום היה בהנחיית ראש הממשלה דוד בן-גוריון במטרה להתנער מפעולות היחידה ולא לקחת אחריות מדינית.
היסטוריה
ירדן וישראל הבינו שקווי שביתת האש הסופיים יקבעו בשטח ולא רק במפות. הירדנים ניסו לשרטט את קו הגבול החדש על ידי שליחת עדרי צאן ורועים לשטח ישראל. משימת היחידה הייתה לעצור את הפעילות הזו במניעת כניסת העדרים, ובגירוש אזרחי אויב\מרגלים שניסו לחצות את הגבול לישראל בחסות צבא ירדן.
היה חשוב לישראל שביצוע הפעולות ייצרו הרתעה בצד השני מבלי שהמדינה תאלץ לקחת אחריות על הפרת הסכמי הפסקת האש. תפיסת העולם השתנתה בעת הקמת יחידת ה 101, ומרבית הפעולות קיבלו פרסום כאשר התפיסה החדשה גרסה שהרתעה תושג מפרסום האירועים.
היחידה פעלה במארבים ליליים לעצירת המסתננים. לימים מאפייני הפעילות שוכללו על ידי יחידה 101.
הוקרה שלא הייתה
ה-101 שזכתה לפרסום רב, בין היתר מהסיבה שחלק מחייליה ומפקדיה ההתקדמו לתפקידים בכירים בצבא ובמערכת הפוליטית.
חלקה של יחידת הנח"ל על-אף עשרות פעולות שביצעה הן במארבים, והן בפשיטות, חלקן לטווחים ארוכים, גומדו מול עשייתה של יחידת ה101 ולא סופרו עד הוצאת ספרו של מורדכי רוטנברג על היחידה.
ננוליתוגרפיית עט נובע
רקע היסטורי
הטכנולוגיה שבה מועבר דיו הספוג על גבי חפץ חד אל מצע נייר קיימת למעלה מ-4000 שנים ושימשה במרוצת השנים להטבעת חומרים שונים על גבי מצעים שונים בסקאלות גדולות. עוד מימי קדם הייתה נהוגה שיטת ההדפסה על פני מצע, כגון שימוש בנוצה ובדיו על גבי קלף, כמו כן השתמשו בתחריטי אבן כדי ליצור הדפסים על-גבי מצע. עם התפתחות הטכנולוגיה, והמצאת הדפוס התפתחה טכנולוגיית הליתוגרפיה, ששימשה להדפסה באמצעות גלופות על פני מצעים שונים בקנה מידה גדול. במסגרת תהליכי המזעור בתעשיית המיקרואלקטרוניקה פותחה שיטת הפוטוליתוגרפיה המאפשרת להטביע מסכה אופטית על גבי מצעים קשיחים באמצעות פוטורזיסט.
המצאת המיקרוסקופ כוח אטומי (AFM) בשנת 1986 לצורכי סריקה, דימות ומדידה בקנה מידה קטן מאוד, היוותה נקודת מפנה בתחום המזעור, היות שה-AFM היווה פוטנציאל לרישום בקנה מידה מיקרו וננומטרי. בשנת 1995, צמד חוקרים גרמנים, Jaschke ו-Butt, גילו שבעת סריקה של פני שטח מצע זהב על ידי AFM, נוצרו על גבי המצע מולקולות מים כתוצאה מהממשק בין חוד ה-AFM הסורק לבין פני השטח. היה זה תיעוד ראשון של יכולת ה-AFM ליצור תבנית מולקולארית על גבי מצע כלשהו. דא עקא, הצוות הגרמני שגילה את "עקבות" מולקולות המים על גבי מצע הזהב בתהליך סריקת ה-AFM סבר כי מדובר בתהליך אקראי ולא מבוקר של הטבעה מולקולארית על גבי המצע. צוות מחקר באוניברסיטת Northwestern בראשותו של פרופסור צ'אד מירקין גילה כי ניתן להשתמש ב-AFM ככלי לרישום מולקולארי של חומר כלשהו על גבי מצע בתהליך יזום ומבוקר, היוצר מבנה מולקולרי יציב בקנה מידה ננומטרי - לשיטה זו קראו: DPN - Deep Pen Nanolithography.
תיאור השיטה
העיקרון של שיטת DPN מבוסס על תגובה ספונטנית בין החומר המוטבע לבין המצע הנסרק על ידי ה-AFM, כך שמתקבלת פעולה המזכירה מאוד רישום עם עט נובע (AFM) המושך את הדיו (חומר מולקולרי) על גבי הנייר (המצע). הרעיון הוא לנצל את תכונות הסריקה המדויקת של ה-AFM (ברזולוציית סריקה של ננומטר ואף אנגסטרום) על מנת להדפיס חומר מולקולארי על גבי המצע הנסרק. לשם כך, יש לבחור את הדיו ואת המצע באופן כזה שתתאפשר תגובה ספונטנית אשר תוביל לספיחת החומר על המצע. לאחר שנמצאה התאמה בין חומר מולקולרי (דיו) ומצע, טובלים את חוד ה-AFM ב"דיו" ומתחילים בפעולת סריקה של ה-AFM על גבי המצע. בכל נקודת סריקה, מועבר החומר המולקולרי מקצה חוד ה-AFM אל המצע באמצעות כוחות קפילאריים (נימיים) ואילו הספיחה של החומר אל המצע מתבצעת בטור, מולקולה אחר מולקולה, כך שמתקבלת תבנית חומר מולקולארי סדור ויציב על גבי המצע, כמו בכתיבה עם עט נובע על גבי נייר. מידת הסידור של הדיו על המצע תלויה בריאקציה בין ה"דיו" והמצע ומכאן חשיבות ההתאמה ביניהם. לאחר שה"דיו" נספח אל המצע, הוא יכול לפעפע אל תוך המצע - תלוי בתכונות ההרכבה העצמית (SAM) שלו ובסוג המצע הנסרק.
על ידי היכרות עם מאפייני ה"דיו" (הרכבה עצמית, ספיחה) ומאפייני המצע (כגון חלקות פני השטח), ניתן לבקר על תהליך הבניה העצמית והפעפוע של הדיו במצע לצורך קבלת הדפסה מולקולרית ברזולוציה רצויה.
הניסוי הראשון
ממצאי הניסוי הרחיבו את הרעיון הטמון בשיטת DPN בכל הקשור ליכולת לבקר על תבנית החומר הננומטרית שנוצרת וכמו כן על תכונות אחרות שלו, כגון ניגודיות (על ידי שינוי כלשהו בדיו) ודיפוזיה. פוטנציאל זה פתח צוהר למגוון תחומים בהם ניתן ליישם את השיטה.
א. דיו מלקולרי
מורכב בדרך כלל ממולקולות קטנות בתמיסה מימית המצפים את קצה החוד ומועברים אל פני השטח באמצעות המניסקוס של הממס המימי. ציפוי החוד ניתן לביצוע גם על ידי אדים או טבילתו בתוך תמיסה מהולה המכיל את הדיו המולקולרי. קצב העברת של הדיו המולקולרי תלוי בקצב הדיפוזיה של המולקולה, שהיא שונה עבור כל מולקולה. משך הזמן שלוקח לדיו להיות מודפס תלוי בקצה החוד, במשטח ובסוג הדיו (משך הזמן נע בין אלפיות שנייה לשניות) וגודל של המניסקוס, נקבע על ידי תנאי הלחות. יש לשים לב שכל דיו מולקולרי מוגבל למצע המתאים לו.לא ניתן לערבב דיו מכמה סוגים. הרזולוציה של רישום בסוג דיו זה נעה בין 15 ל-2000 ננומטר. חומרים לדוגמה: אלקותיול שנכתב על זהב ו- Silanes Silane (במצב מוצק) שנכתב על זהב או על סיליקון.
ב. דיו נוזלי
ניתן להשתמש בכל חומר שהוא נוזלי בשיטת DPN (לאו דווקא תמיסה מימית). מאפייני ההדפסה נקבעים על ידי יחסי הגומלין בין הנוזל וקצה החוד וכמו כן בין הנוזל לבין פני השטח והצמיגות של הנוזל עצמו. אינטראקציות אלה יכולות להגביל את הגודל המינימלי של תכונת הדיו הנוזלי לכ-1 מיקרומטר, תלוי בזווית המגע של הנוזל. צמיגות גבוהה יותר נותנת שליטה גדולה יותר על הגודל והתכונה הרצויים. בניגוד לדיו מולקולרי, ניתן לבצע הדפסות מרובות סוגי דיו באמצעות נוזל שנושא אותם. לדוגמה, על ידי שימוש בנוזל צמיגי, ניתן להדפיס ישירות חלבונים רבים בו זמנית. רזולוציה של סוג דיו זה נעה בין 1–10 מיקרומטר. ניתן לערבב מספר נוזלים יחד, זאת כאשר הדרישה להתאמת ממשק דיו/משטח מגבילה פחות.
חומרים לדוגמה: חלבון, פפטיד, דפוסי-DNA, מימן, סול ג'ל, דיו מוליך, שומנים ו-Silane (במצב נוזלי) שנכתב על זכוכית או סיליקון.
כושר הפרדה
כושר הפרדה של ה- DPN תלוי בכמה גורמים:
יתרונות וחסרונות
יתרונות בנוסף ליכולת למקם מולקולה בכושר הפרדה ננומטרי, קיימים מספר יתרונות נוספים לשיטת DPN:
חסרונות
מערכי עטים
כאמור, הבעיה העיקרית של DPN היא מהירות הרישום הנגזרת ממהירות הסריקה של ה-AFM. בניסיון לחפות על חיסרון זה, פותחו מערכים מקביליים חד-ממדיים ודו-ממדיים של חודי AFM סורקים, כך שניתן לבצע כיסוי נרחב יותר של רישום מולקולארי על גבי המצע, בהשוואה לכיסוי של חוד AFM בודד במשך אותו זמן סריקה. כפי שצוין לעיל, קיימת בעיית גמישות בבקרה על כל חוד AFM בנפרד, היות שכל חודי ה-AFM מבצעים את הסריקה על גבי המצע בו זמנית, אך מנגד, ניתן לטבול כל קצה חוד AFM שכזה בדיו מסוג אחר, מה שמגדיל את הגמישות מבחינת מגוון היישומים שניתן לממש במהלך רישום מקבילי על ידי המערך.
מערך חודים חד-ממדי טיפוסי יכול להכיל עד 50 חודי AFM. המערכים הדו-ממדיים יכולים להכיל עד כדי 55,000 חודי AFM, כאשר המרחק בין שני חודים הוא 400 ננומטר וכן כל קצה חוד הוא ברוחב בסיס של 100 ננומטר.
יישומים
לשיטת DPN קיים פוטנציאל יישומי במספר תחומים, כאשר המשותף לכולם היא היכולת לשלוט בחומרים ברמה המולקולארית שלהם ובתגובתם עם סביבות שונות. באופן זה ניתן לתכנן את המבנה והצורה של ההדפסה כתלות בסביבה איתה המולקולות באות במגע. התחומים העיקריים שבהם ניתן ליישם את שיטת DPN:
אביתר מנור
אביתר מנור (נולד ב-1949) הוא דיפלומט ישראלי בדימוס. כיהן כשגריר ישראל לארגונים הבינלאומיים של האו"ם בז'נבה וקודם לכן כשגריר ישראל בשוודיה.
מנור נולד בתל אביב. בשנת 1967 התגייס לצה"ל ושירת בחיל התותחנים עד שנת 1970. לאחר שחרורו מצה"ל נרשם ללימודי כלכלה ויחסים בינלאומיים באוניברסיטה העברית בירושלים. למד בהצטיינות בתוכנית לכלכלת האינטגרציה האירופית במכללת אירופה בברוז' שבבלגיה. בשנת 1973 הצטרף למשרד החוץ כשבין היתר שירת בנציגויות ישראל בבריטניה ובארצות הברית, ובאו"ם בניו יורק. בין השנים 2004–2008 כיהן כשגריר ישראל בשוודיה ולאחר מכן שב לישראל והיה ראש האגף לארגונים בינלאומיים במשרד. באוגוסט 2012 מונה לשגריר קבוע לארגונים הבינלאומיים של האו"ם בז'נבה שבשווייץ, תפקיד בו כיהן עד פרישתו משירות המדינה ב-2016.
בפברואר 2015 פורסם כי העביר למועצת האומות המאוחדות לזכויות אדם מידע על ויליאם שייבס שהביא להתפטרותו.
1913 בארצות הברית
1913 בארצות הברית הייתה השנה בה חגגה ארצות הברית 137 שנה מיום היווסדה.
גאוות יחידה (סרט)
גאוות יחידה (באנגלית: The Inspection) הוא סרט דרמה אמריקאי משנת 2022 שנכתב ובוים על ידי אלגנס בראטון. בהשראת חוויותיו האמיתיות של בראטון, הסרט עוקב אחר גבר שחור הומוסקסואל שסובל בהטרדה ומאימונים אכזריים במחנה טירונים של חיל הנחתים, ומבקש תמיכה והכרה מאמו ההומופובית. בסרט מככבים ג'רמי פופ, ראול קסטילו, מקאול לומברדי, אהרון דומינגז, ניקולס לוגן, אמן אספנדי, אנדרו קאי, אוברי ג'וזף, בוקאם וודביין וגבריאל יוניון.
הסרט הוצג בבכורה עולמית בפסטיבל הסרטים הבינלאומי של טורונטו ב-8 בספטמבר 2022, והוקרן לראשונה בארצות הברית ב-18 בנובמבר על ידי A24. הסרט קיבל ביקורות חיוביות. על משחקו היה ג'רמי פופ מועמד לפרס גלובוס הזהב.
תקציר העלילה
אליס פרנץ' (ג'רמי פופ) מתגייס לחיל הנחתים ומסיים במחנה לטירונים באי פאריס, קרוליינה הדרומית. בתחילה הוא עונה על הדרישות הפיזיות, אך אינו מצליח להסוות את הנטייה המינית שלו, מה שהופך אותו למטרה של המפקד לילנד לווס וטירון נוסף, לורנס הארווי (מקקאול לומברדי).
הפקה
ביוני 2021, פוסם שג'רמי פופ, גבריאל יוניון, בוקים וודביין וראול קסטילו לוהקו לתפקידים בסרט, כאשר אלגנס ברטון ביים מתסריט שכתב, עם סרטי Gamechanger שהיו אמונים על ההפקה, עם חברת ההפקות A24. הצילום העיקרי הסתיים בנובמבר 2021.
מוזיקה
בראטון גייס את להקת הפופ האקספרימנטלי Animal Collective כדי שיליחנו קטע ויבצעו אותו בסרט. אלבום הפסקול, הכולל שיתוף פעולה עם אינדיגו דה סוזה בשם "Wish I Knew You", יצא ב-18 בנובמבר
הפצה
הסרט הוצג בבכורה עולמית בפסטיבל הסרטים הבינלאומי של טורונטו 2022 ב-8 בספטמבר 2022. הוא גם הוקרן בפסטיבל הסרטים ה-60 בניו יורק ב-14 באוקטובר 2022. הוא שוחרר לצפייה בארצות הברית ב-18 בנובמבר 2022.
הסרט שוחרר לצפיה ב- VOD ב-24 בינואר 2023, ולאחר מכן יצא בפורמט האחסון בלו-ריי וב- DVD ב-21 בפברואר 2023.
פייר ארמה
פייר ארמה (בצרפתית: Pierre Hermé; נולד ב-20 בנובמבר 1961) הוא שף פטיסייר (קונדיטור, בצרפתית: Pâtissier) ומחבר ספרי אפייה צרפתי ידוע.
ביוגרפיה
בסוף שנת 1996 עזב ארמה את פושון ופתח את "פייר ארמה פריז" (Pierre Hermé Paris) ביחד עם שארל זנאטי. הם השיקו את חנותם הראשונה בטוקיו ב-1998, ואחריה פתחו את Salon de Thé ביולי 2000. בשנת 2001 שב ארמה לסצנת הגורמה בפריז. המגדנייה הראשונה שלו ברחוב בונפארטה 72 באזור שדרות סן ז'רמן נחלה הצלחה רבה. ב-2004 הוא השיק חנות שנייה ברחוב ווז'יראר 185. בראשית 2005 פתח בטוקיו את מכולת היוקרה (luxury convenience store) וגם בר שוקולד (Chocolate Bar), שניהם ממוקמים ברובע אומוטסנדו. בהם שווקו הרעיונות מ"פייר ארמה פריז".
פייר ארמה זכה באות לגיון הכבוד (Chevalier de la Légion d'honneur) מידי נשיא צרפת ז'אק שיראק ב-3 במאי 2007, זמן קצר לפני בחירתו של ניקולא סרקוזי.
בשלהי שנת 2009 היו בבעלות "פייר ארמה פריז" שבע חנויות בטוקיו, שש בפריז וחנות מקוונת.
ארמה התארח בגמר העונה השנייה של תוכנית הטלוויזיה הקינוח המושלם.
דויד יוראסק
דויד יוראסק (בצ'כית: David Jurásek; נולד ב-7 באוגוסט 2000 באוהרסקה הרדישטה שבצ'כיה) הוא כדורגלן צ'כי המשחק בעמדת המגן השמאלי בקבוצת בנפיקה ליסבון מליגת העל הפורטוגלית ובנבחרת צ'כיה.
קריירת מועדונים
יוראסק גדל במחלקות הנוער של דולני נמצ'י, פ.ק. סלובאצקו 1 וזברויובקה ברנו. הוא החל את הקריירה המקצוענית שלו בקבוצות זברויובקה ברנו ופרוסטיוב במסגרת ליגת המשנה הצ'כית.
ב-10 בפברואר 2022 חתם יוראסק על חוזה לארבע שנים וחצי בסלביה פראג מליגת העל הצ'כית. הוא שיחק במועדון במשך עונה וחצי, בהן ערך 42 הופעות ליגה והבקיע שער אחד, וכן זכה עם המועדון בגביע הצ'כי.
ב-10 ביולי 2023 חתם על חוזה לחמש שנים בבנפיקה ליסבון מליגת העל הפורטוגלית.
קריירה בינלאומית
ב-24 במרץ 2023 ערך יוראסק את הופעת הבכורה שלו בנבחרת צ'כיה, בניצחון 3-1 על נבחרת פולין במסגרת מוקדמות יורו 2024.
בנימין אלקוצר
הרב בנימין אלקוצר (ה'תרכ"ו - י"ד בטבת ה'תש"ג, 22 בדצמבר 1942) היה רב, דיין ושד"ר ספרדי-ירושלמי, חבר ועד העדה הספרדית בירושלים ומועצת הרבנות הראשית לישראל מיום הקמתה.
ביוגרפיה
נולד בירושלים בשנת ה'תרכ"ו למשפחה עשירה ומכובדת. למד בישיבת תפארת ירושלים. היה חבר ועד העדה הספרדית בירושלים ודיין בבית הדין שלה. בשנת ה'תרנ"ד יצא כשד"ר לסוריה ולבנון. בשנת תרס"ז, כשהתעוררה המחלוקת על זהות הראשון לציון, היה בין תומכי הרב חיים משה אלישר, ואף יצא בשליחות לבירה קושטא כדי לסכל את מינוי הרב יעקב מאיר. בשנת ה'תרס"ח סייע לרב בן ציון אברהם קואינקה ואחרים לייסד את "בית זקנים וזקנות הכללי". היה ממשתפי כנס היסוד של הרבנות הראשית לישראל בי"ב בשבט ה'תרע"ט, ובשנת ה'תרפ"א, נבחר לחבר מועצת הרבנות הראשונה, ואף מילא את מקומו של הרב יעקב מאיר כרב הראשי בעת שהאחרון נסע בשליחות לאירופה. בערוב ימיו פרש מתפקידו והתמסר ללימוד התורה.
נפטר בי"ד בטבת ה'תש"ג (22 בדצמבר 1942) ונקבר בחלקת הספרדים בבית הקברות היהודי בהר הזיתים.
ג'אנג ג'ינג-חווי
גַ'אנְג גִּ'ינְגּ-חְװֵי (במנדרינית: 張景惠, בפין-יין: Zhāng Jǐnghuì; 1871 – 1 בנובמבר 1959) היה פוליטיקאי וגנרל סיני בתקופת המצביאים ששיתף פעולה עם האימפריה היפנית וכיהן כראש ממשלת הבובות היפנית במנצ'וקוו בין 1935 ל-1945. ג'ינג-חווי פעל בבחינה רשמית תחת קאנגדה, קיסר מנצ'וקוו, אך בפועל פעל בחסות הממשלה היפנית בטוקיו עד לנפילתה של מנצ'וקוו במהלך מבצע סערת אוגוסט עת נכבשה בידי הצבא האדום של ברית המועצות.
ביוגרפיה
ג'אנג ג'ינג-חווי נולד למשפחה ענייה בבאג'יאוטאי שבמחוז טאיאן, כיום בליאונינג, הקיסרות הסינית, מדרום מערב למוקדן (ידועה במנדרינית בשם שן-יאנג). במהלך ילדותו, הוא עזר לאביו למכור טופו כדי להתפרנס. במהלך מלחמת סין-יפן הראשונה בין השנים 1894–1895, ארגן מיליצית מתנדבים בקרב אזרחי באג'יאוטאי כדי להגן על הכפר מפני התקפות יפניות אפשריות. מנהיג השודדים (שלימים היה לגנרל) ג'אנג דזוו-לין, הותקף על ידי קבוצת שודדים יריבה, ונמלט דרך באג'יאוטאי מתוך כוונה להצטרף לצבא הסיני עם כוחותיו ששרדו. מתוך התרשמותו במיליציה המקומית, בחר ג'אנג דזוו-לין להישאר, וג'אנג ג'ינג-חווי ויתר על תפקיד ההנהגה שלו לג'אנג דזוו-לין. השניים נשבעו שבועת אחווה ביניהם. בשנת 1900 צירף ג'אנג דזוו-לין את המיליציה לצבאה של הקיסרות ובכך הביא את ג'אנג ג'ינג-חווי לשירות צבאי רשמי. במהלך מלחמת רוסיה–יפן בין 1904 ל-1905, נלחם ג'אנג ג'ינג-חווי בצד של היפנים כשכיר חרב.
הטרור: כיצד יוכל המערב לנצח
הנושאים בספר
בספר מבחר מאמרים בנושא הטרור, והוא מבוסס על דיוני חברי הוועדה השנייה, שנערכה בוושינגטון ב-1984, שמטרתה הייתה לעורר את דעת הקהל על הצורך במדיניות משותפת נגד הטרור: האיום והאתגר, טרור וטוטליטריות, הטרור והעולם המוסלמי, הרשת הבינלאומית, הטרור וכלי התקשורת, היסודות המשפטיים למלחמה בטרור, המערכה מבית והמערכה הגלובאלית.
בספר מנתח נתניהו את הגילויים של הטרור. הוא חושף את שורשיה ושיטות פעולותיה של רשת הטרור של האסלאם הפונדמנטליסטי, ומציע דרכים להדוף את גלי הטרור המופנים כלפי מדינות המערב, וביתר שאת כלפי מדינת ישראל. לטענת מחברו, הספר מפריך את הגישה שלפיה "טרוריסט בעיניו של אדם אחד הוא לוחם חופש בעיניו של אחר". הוא מבהיר את ההבדל היסודי בין טרור לבין כל סוג אחר של לוחמה.
בספר נשמעת ביקורת ישראלית על חוסר הפעילות של הקהילה הבינלאומית לנקוט עמדה ברורה נגד הטרור והשלכותיו ועל על החוסר באמנה בינלאומית המגדירה טרור. לטענת נתניהו, לא זו בלבד שהאמנות לא החלישו את פעילות הטרור אלא אף חיזקו והעצימו אותו. ארגוני הטרור זכו להשגת יעדים פוליטיים ותמיכה מצידן של מדינות המספקות חסות וכלי נשק, ככתוב: "היו ממשלות, שביקשו לזכות בחסינות מצד הטרוריסטים על ידי קשירת עסקאות עמהם. אף אחד מהסדרים אלה לא החזיק מעמד. אלה שסמכו עליהם יצאו מושפלים ומוחלשים.".
נתניהו שם דגש בספרו על חשיבותה של אמנה בינלאומית אחת, בעלת הגדרה אחת למעשי טרור, אשר תחייב את כלל המדינות לחתום עליה ותהיה בבחינת Pacta sunt servanda ("הסכמים יש לקיים"). אמנה זו תחזק את רוחן של מדינות קטנות יותר לצאת באופן רשמי נגד הטרור ובאופן ממשי תתמרץ מדינות לפעול נגד הטרור. בנוסף, הוא מציע את האפשרות להקים ארגון בין-לאומי שיפעל נגד הטרור ויהיו לו ארבעה תפקידים עיקריים:
בספר מתווה נתניהו את מה שכינה שר החוץ האמריקני, ג'ורג' שולץ, "דוקטרינת נתניהו" למלחמה בטרור הבינלאומי.
הספר הוקדש "להוריי, צילה ובנציון נתניהו, שלמדונו אומץ לב מהו". על פי שער הספר, כל התמלוגים ממכירתו ייועדו ל"מכון יונתן לחקר הטרור הבינלאומי" בוושינגטון.
יחסי אזרבייג'ן–טורקיה
STAR
המפעל מיועד לייצור נפטא, סולר, נפט תעופה, גז נוזלי ומוצרים אחרים למעט בנזין ושמן דלק. ציונים כאלה של שמן כמו Azeri ,Light, Kerkuk ו-Urals יעובדו כאן. קיבולת מתוכננת כ-10 מיליון טונות של מוצרים בשנה.
מניות
Rafineri Holding (SOCAR אנרגיית טורקיה) - 60%
SOCAR - 40%
שיתוף פעולה צבאי
טורקיה היא אחד השותפים העיקריים של אזרבייג'ן בנושא זה. בינואר 1992 סיים נשיא אזרבייג'ן איאז מוטליבוב הסכם לשיתוף פעולה צבאי עם טורקיה, מדינה חברת נאט"ו. הצבא האזרי עובד בשיתוף פעולה הדוק עם הצבא הטורקי בנושאים רבים. מדריכים טורקיים מכשירים כוחות מיוחדים, כמו סיירת השייטת וחטיבת הסיור.
זאב רודניק
פרופ' זאב רודניק (נולד ב-1961) הוא מתמטיקאי ישראלי, מומחה בתורת המספרים ובפיזיקה מתמטית, ובפרט בכאוס קוונטי.
קורות חיים
נולד ב-1961 בחיפה. סיים תואר ראשון באוניברסיטת בר-אילן ב-1984, ותואר שני באוניברסיטה העברית בירושלים ב-1985. ב-1990 קיבל דוקטורט באוניברסיטת ייל שבארצות הברית. שימש מרצה באוניברסיטאות פרינסטון וסטנפורד בארצות הברית. ב-1995 הצטרף לסגל אוניברסיטת תל אביב. משמש שם כיום כפרופסור בבית הספר למדעי המתמטיקה ובעל קתדרה לתורת המספרים על שם סיסי ואהרן בר.
בשנים 2008 - 2010 היה רודניק חבר במכון למחקר מתקדם בפרינסטון והחל מ-2012 הוא נמנה עם עמיתי האגודה האמריקאית למתמטיקה.
מחקר
בשנים האחרונות חקר רודניק את ההיבטים השונים של תורת המספרים ושל הכאוס הקוונטי. הוא תרם לאחת התגליות המפתיעות ביותר בנוגע להשערת רימן, והיא שהאפסים של פונקציית זטא של רימן מפגינים את אותו דפוס סטטיסטי כמו זה שמופיע ברמות האנרגיה של מערכות קוונטיות ומתואר באמצעות תורת המטריצות האקראיות. יחד עם פיטר סרנק הוא ניסח את השערת הארגודיות היחידה (Quantum Unique Ergodicity conjecture) עבור פונקציות עצמיות של הלפלסיאן על יריעות בעלות עקמומיות שלילית, וחקר בעיות מכאוס קוונטי במודלים אריתמטיים שונים. תחום מחקר נוסף הוא הממשק בין האריתמטיקה בשדות פונקציות ושדות מספרים.
ארמון טאג'בג
ארמון טאג'בג (בפרסית: قصر تاج بیگ) הוא אחד הארמונות באזור דארולמן בקאבול שבאפגניסטן. האחוזה המפוארת ממוקמת כ-16 קילומטרים מדרום מערב למרכז העיר. הוא יושב על גבעה בין גבעות שבהן משפחת המלוכה האפגנית צדה והתגוררה בעבר. אין לבלבל אותו עם ארמון דאר אל-אמאן, הנמצא בערך מצפון מזרח לארמון זה.
ארמון טאג'בג, שנבנה במקור בשנות 1920 כדי לשכן את משפחת המלוכה האפגנית, הוא אחד מנקודות הציון המרשימות ביותר של "דאר אל-אמאן", שנוצר בתקופת אמנולה חאן על ידי צוות אדריכלים אירופיים בניסיון לחדש את אפגניסטן. הארמון ניזוק במהלך מלחמת האזרחים בשנות ה-90 אך שופץ לחלוטין בשנת 2021.
היסטוריה
על פי כמה היסטוריונים, נראה כי הארמון שופץ על ידי זמאן שאה דוראני בשנת 1795, שנהרס לאחר מכן בעימותים צבאיים. חיילים זרים של ISAF תיעדו את הריסות הארמון לשעבר.
ב-27 בדצמבר 1979 פתחה ברית המועצות בהתערבות צבאית באפגניסטן. באותו הערב, הצבא הסובייטי פתח במבצע סטורם-333, שבו כ-700 חיילים, כולל 54 אנשי ק.ג.ב. ספצנאז וכוחות מיוחדים של קבוצת אלפא ו"זניט", הסתערו על הארמון והרגו את יו"ר המפלגה הדמוקרטית העממית ונשיא אפגניסטן חפיזוללה אמין, אשר התגורר שם מאז 20 בדצמבר. במהלך המלחמה הסובייטית -אפגנית שימש המבנה כמפקדה של הארמייה ה-40 הסובייטית. הארמון ניזוק קשות בשנים שלאחר הנסיגה הסובייטית, כאשר סיעות מוג'אהדין שונות נלחמו על השליטה בקאבול לאחר נפילת ממשלתו של מוחמד נג'יבוללה, שנתמך על ידי מוסקבה ב-1992.
ממשלת אפגניסטן, בשיתוף עם ממשלת גרמניה, ערכה תוכניות לשיפוץ הארמון לשימוש רשמי, הדורשות כספים מתרומות פרטיות מאפגנים עשירים. תוכניות אלה הוחזקו ללא הגבלת זמן כאשר הממשלה האפגנית ביקשה לכונן שלום ויציבות. תוכנית דומה אושרה לארמון דארולמן הסמוך ששופץ לחלוטין ונפתח לציבור ביום העצמאות האפגנית, באוגוסט 2019.
בשנת 2021 הושלם שיפוץ הארמון מחדש לחלוטין. אך לא ידוע מה עלה בגורל המבנה עם השתלטות הטליבאן על אפגניסטן בקיץ 2021.
ג'ק שפרד (שחקן)
ג'ק שפרד (באנגלית: Jack Shepherd; נולד ב-29 באוקטובר 1940) הוא שחקן, מחזאי, במאי תיאטרון, סקסופוניסט ופסנתרן ג'אז אנגלי. הופעת הבכורה שלו בקולנוע הייתה בסרטים "All Neat in Black Stockings" וב-"The Virgin Soldiers". תפקידו הידוע ביותר הוא בסדרת הבלשית "וייקליף".
ביוגרפיה
שפרד נולד בלידס. הוא למד בבית הספר ראונדהיי בעיר ואחר כך למד אמנות בקינגס קולג' שבניוקאסל. בתקופה ששהה בניוקאסל הופיע כשחקן חובב ב-People's Theatre. אחרי שסיים את תואר ה-BA למד משחק ב-Central School of Speech and Drama ואחר כך ב"דרמה סנטר" בלונדון.
קריירה
בשנים 1965 עד 1969 עבד בתיאטרון רויאל קורט. הופעת הבכורה שלו על הבמה בלונדון הייתה במחזה "Serjeant Musgrave's Dance" בתפקיד קצין פרשים. ב-1967 גילם את ארנולד מידלטון במחזה "The Restoration of Arnold Middleton" מאת דייוויד סטורי, שהוצע בתיאטרון קריטריון. על תפקיד זה זכה בפרס "Plays and Players" של מבקרי התיאטרון בלונדון לשחקן המבטיח ביותר של השנה.
במהלך שנות השבעים של המאה העשרים הופיע שפרד בדרמות טלוויזיוניות רבות בין השאר בסדרה "באדג'י" (1971–1972). ב-1976 שיחק בדמות במאי טלוויזיה בדרמה "תודיע כשאתה מוכן, מר מק'גיל" מאת ג'ק רוזנטל. עוד באותה שנה הופיע בסדרת הדרמה "Bill Brand" מאת טרוור גריפית'ס בתפקיד חבר פרלמנט רדיקלי ממפלגת הלייבור. על שני תפקידים אלה זכה שפרד בפרס Royal Television Society. ב-1977 שיחק בדמות רנפילד בסרט "הרוזן דרקולה" בכיכובו של לואי ז'ורדאן.
במשך כעשור ניהל סטודיו למשחק בקנטיש טאון שבצפון לונדון יחד עם השחקן ריצ'רד וילסון. בתקופה זו התחיל להתעניין בכתיבת מחזות. הוא כתב מחזות אחדים עבור התיאטרון בהם "The Sleep of Reason", "Real Time", "Clapperclaw" ו-"Half Moon".
ב-1972 היה שפרד בין המייסדים של תיאטרון השחקנים (Actors' Company) יחד עם איאן מקלן ואדוארד פת'רברידג'. עם הלהקה שיחק בתפקיד ואסקז במחזה "'Tis Pity She's a Whore", מפקח המשטרה במחזה "Ruling the Roost" שהוצג בפסטיבל אדינבורו ובסיבוב הופעות, ובתפקיד אוקנו במחזה "The Three Arrows" שהוצג בתיאטרון ארטס בקיימברידג' באוקטובר 1972. בדצמבר אותה שנה הופיע בתפקיד בן במחזה "Let's Murder Vivaldi" מאת דייוויד מרסר בתיאטרון קינגס הד, ובינואר 1973 הופיע בתפקיד הראשי בדמות דרקולה במחזה "דרקולה" בתיאטרון בוש.
בין השנים 1977 ו-1985 היה שפרד חבר בלהקת תיאטרון קוטסלו של ביל בריידן בתיאטרון הלאומי. עם הלהקה שיחק בתפקיד טיץ' במחזה "American Buffalo", ג'ודאס במחזה "הפסיון", בואמר במחזה "Lark Rise", תומאס קלארקסון ב-"The World Turned Upside Down", סמיטי ב-"The Long Voyage Home", הכתב במחזה "Dispatches" ובתפקיד היקי במחזה "The Iceman Cometh". שפרד היה הראשון ששיחק על הבמה בתפקיד ריצ'רד רומה במחזה "גלנגרי גלן רוס" בתיאטרון קוטסלו בשנת 1983. על תפקיד זה זכה בפרס "Society of West End Theatre" (שמאוחר יותר שונה שמו לפרס אוליבייה) לשחקן השנה במחזה חדש.
המחזה הראשון של שפרד שהוצג על הבמה היה "In Lambeth", שיחה בדיונית על מהפכה בין המשורר ויליאם בלייק, אשתו קתרין ותומאס פיין מחבר הספר "זכויות האדם". ביולי 1989 הוצג המחזה בבימויו בתיאטרון פרטיזן ואחרי כך הועבר לתיאטרון דונמאר ורהאוס. על מחזה זה זכה בפרסי Time Out על הכתיבה והבימוי הטובים ביותר.